**Ա Մ Փ Ո Փ Ա Թ Ե Ր Թ**

**«Գույք ամրացնելու մասին»**

**ՀՀ կառավարության որոշման նախագծի վերաբերյալ**

|  |  |
| --- | --- |
| **1. Պետական եկամուտների կոմիտե** | **21.07.2022թ.** |
| **01/3-2/52074-2022** |
| «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 5-րդ կետի համաձայն՝ պետական մարմնի, օրենսդրությամբ նախատեսված դեպքերում նաև ենթակա պետական մարմնի գույքը ձևավորվում է օրենսդրությամբ սահմանված կարգով` նրա տիրապետմանն ու օգտագործմանը հանձնված (ամրաց­ված) գույքից: Նույն հոդվածի 7-րդ մասի համաձայն՝ նույն օրենքով սահ­ման­ված կառավարման լիազորություն ունեցող սահմանադրական մարմինը, պաշտո­նատար անձն իրավունք ունեն հետ վերցնելու պետական մարմնի, ենթակա պետական մարմնի համար ձեռք բերված գույքը և այն հանձնել պետական այլ մարմնին կամ Կառավարությանը:  «Մաքսային կարգավորման մասին» ՀՀ օրենքի 143-րդ հոդվածի համաձայն՝ ապրանք­ները հանձնվում են պետությանը, մասնավորապես՝ ապրանքները «Հրաժարում՝ հօգուտ պետության» մաքսային ընթացակարգով ձևակերպելու դեպքում: Օրենքի 145-րդ հոդվածի 1-ին մասի համաձայն՝ Կոմիտեն իրավունք ունի պետական սեփականությանը փոխանցված ապրանք­ները անհատույց փոխանցել շահագրգիռ պետական մարմիններին և կազմակեր­պութ­յուններին` Կառավարության որոշման հիման վրա: Նույն մասին համա­պատասխան` անհա­տույց փոխանցված ապրանքները չեն կարող օգտագործվել առևտրային նպատակներով: Նույն հոդվածի 2-րդ մասի համաձայն՝ նույն հոդվածի 1-ին մասում նշված պետական մարմինները և կազմակերպությունները պետությանը հանձնված ապրանքների անհատույց փոխանցման նպատակով գրավոր դիմումը (նշելով Կառավարության համապատասխան որոշման ընդունման ամսաթիվը և որոշման թիվը) ներկայացնում են կոմիտե, որի հիման վրա կոմիտեն դիմումը ստանալուց հետո՝ հինգ օրվա ընթացքում, որոշում է կայացնում պետությանը հանձնված ապրանքների անհատույց փոխանցման վերաբերյալ: Սույն մասով նախատեսված որոշման հիման վրա պետությանը հանձնված ապրանքները մաքսային մարմինների կողմից 30 օրվա ընթացքում անհատույց փոխանցվում են Կառավարության որոշմամբ նախատեսված պետական մարմին կամ կազմակերպություն: Պետությանը հանձնված ապրանքների անհատույց փոխանցումը ձևակերպվում է կոմիտեի և ապրանք­ները անհատույց ստացող պետական մարմնի կամ կազմակերպության ղեկավարների ստորագրած արձանագրությամբ, որում մանրամասն նկարագրվում են անհատույց փոխանցվող ապրանքները:  Հաշվի առնելով վերոնշյալը, և այն հանգամանքը, որ նախագծի հավելվածում նշված գույքը ամրացված չէ Պետական եկամուտների կոմիտեին, այլ «Հրաժարում հօգուտ պետության» մաքսային ընթացակարգով ձևակերպվելու արդյունքում փոխանցվել է պետական սեփականությանը, առաջարկում ենք նախագծի նախաբանում որպես նախագծի ընդունման իրավական հիմք նշել «Մաքսային կարգավորման մասին» ՀՀ օրենքի 145-րդ հոդվածի 1-ին մասը։ | **Ընդունվել է** |